Diari Oficial de la Generalitat Valenciana


Sumari del DOGV 3569, del 26-08-1999 (1999/7519)

ORDRE de 12 d'agost de 1999, de la Conselleria de Justícia i Administracions Públiques, per la qual s'aprova la creació i exempció de l'obligació de mantindre el lloc de secretaria de la Mancomunitat de Serveis Socials de Pego, l'Atzúvia i les Valls.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3569

Data del DOGV
:   26-08-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/7519


Data del document
:   12-08-1999

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Pego
    * Vall de Gallinera, la
    * Vall d'Ebo, la
    * Vall d'Alcalà, la
    * professió administrativa
    * associació de municipis
    * administració local

ORDRE de 12 d'agost de 1999, de la Conselleria de Justícia i Administracions Públiques, per la qual s'aprova la creació i exempció de l'obligació de mantindre el lloc de secretaria de la Mancomunitat de Serveis Socials de Pego, l'Atzúvia i les Valls. [1999/7519]
  
El ple de la Mancomunitat de Serveis Socials de Pego, l'Atzúvia i les Valls, va aprovar, en sessió celebrada el dia 1 d'abril de 1998, sol·licitar de la Conselleria la creació del lloc de treball de secretaria i la seua classificació en classe tercera, reservat a funcionaris de la subescala de secretaria-intervenció.
  
En la mateixa sessió plenària s'acorda sol·licitar que s'instruïsca el corresponent expedient d'exempció del manteniment del lloc, en atenció als escassos recursos econòmics que té la Mancomunitat i que les funcions siguen exercides pel funcionari amb habilitació de caràcter nacional titular de la secretaria de Pego, mitjançant el sistema d'acumulació.
  
La Diputació Provincial d'Alacant ha emés informe favorable a l'exempció sol·licitada.
  
L'expedient ha sigut tramitat conforme a les prescripcions legals.
  
De conformitat amb allò que s'ha establit en els articles 5, apartats 1 i 2, i 17 del Decret 159/97, de 29 d'abril, del Govern Valencià, pel qual s'aprova el Reglament regulador de competències de la Generalitat Valenciana relatives als funcionaris d'Administració local amb habilitació de caràcter nacional, i en ús de les competències atribuïdes en l'article 2 a) i c) del mateix text legal,
  
ORDENE
  
Primer
  
Crear el lloc de secretaria de la Mancomunitat de Serveis Socials de Pego, l'Atzúvia i les Valls i classificar aquest en classe tercera; la provisió d'aquest lloc està reservada a funcionaris d'Administració local amb habilitació de caràcter nacional, de la subescala de secretaria-intervenció.
  
Segon
  
Eximir la Mancomunitat de Serveis Socials de Pego, l'Atzúvia i les Valls de l'obligació de mantindre la plaça de secretaria. Les funcions reservades a dit lloc seran exercides per funcionari d'Administració local amb habilitació de caràcter nacional d'algun dels municipis que la integren, mitjançant el sistema d'acumulació.
  
Contra aquesta ordre que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des del dia següent al de la seua publicació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 12 d'agost de 1999
  
El conseller de Justícia i Administracions Públiques,